stanford-oval/wikipedia huggingface dataset:
ของวิเศษในอาณาจักรแห่งกาลเวลา
ของวิเศษขอความช่วยเหลือ > ขวดครั้งเดียว

เป็นขวดสำหรับส่งข้อความได้เพียงครั้งเดียว มีสีเขียวและมีขนาดเล็กประมาณข้อนิ้วโป้ง เมื่อเปิดจุกขวดข้อความจะถูกส่งไปยังต้นทาง แล้วต้นทางก็จะมาช่วยเหลือ แต่ถ้าต้นทางไม่สามารถมาช่วยได้ ขวดจะแตกสลายเป็นผุยผง
ของวิเศษให้ข้อมูล

สมุดคู่มือทหาร เป็นของกองทัพฯ แห่งมหาสถาปนิก ปกสีแดงประทับตราชื่อเจ้าของเป็นตัวอักษรตัวใหญ่สูงสามนิ้ว มันมีรายละเอียดของแต่ละช่องตาราง รายละเอียดของแต่ละช่อง (ภูมิประเภท เสบียง ฯลฯ) บอกว่าช่องไหนจะย้ายไปช่องไหน (และเฉพาะของผู้เปิดปิดประตูกั้นสุญญะ สามารถบอกได้ว่าประตูจะเปิดเมื่อไรและตามลำดับอย่างใด สามารถปรับขนาดให้เหมาะกับมือผู้ใช้ และจะระเบิดเมื่อผู้อื่นมาจับ (อย่างไรก็ตาม พบว่าคนเป่าปี่ก็มีสมุดคู่มือ)
โต๊ะดูแผนที่ โต๊ะสี่เหลี่ยมจัตุรัสซึ่งเต็มไปด้วยช่องสี่เหลี่ยมจัตุรัสเล็กจิ๋วซึ่งแทนช่องต่างๆ ภายในวงกตยิ่งใหญ่ เมื่อจ้องจะมีข้อมูลเกี่ยวกับช่องต่างๆ ปรากฏขึ้นมาอย่างรวดเร็ว ต้องเป็นผู้ชำนาญในการใช้เท่านั้นถึงจะใช้ได้ เพราะมันสามารถทำให้ผู้อ่อนชำนาญตาลายได้
ของวิเศษสำหรับการเดินทาง

ปีก ดูที่ ปีก
จานเคลื่อนย้าย ดูที่ จานเคลื่อนย้าย
ขวดสองทาง ดูที่ ขวดสองทาง
ภาพต่อทำนายวิเศษ เป็นภาพต่อวิเศษรูปเครื่องในสัตว์ (แต่ก่อนใช้เครื่องในของจริง) สำหรับสร้างประตูออกไปสู่อาณาจักรชั้นที่สอง ในพุธเพชฌฆาต มีการกล่าวถึงเครื่องในวัว เครื่องในแพะ แกะ และกอร์-ดราเคน ซึ่งทรงพลังที่สุด
พันหนึ่งลมหายใจ เป็นที่หนีบผ้าซึ่งหาซื้อได้ที่ท่าเรือวันพุธ ใช้สำหรับผู้รู้ตาย นำมาหนีบจมูกแล้วมันจะแทนลมหายใจได้พันครั้งเมื่อหายใจไปหนึ่งครั้ง ใช้เพื่อประหยัดลมหายใจ ระหว่างการใช้สามารถถอดออกมาแล้วหนีบใช้ใหม่ได้แต่เวทมนตร์ก็จะเสื่อมลง เมื่อหมดฤทธิ์แล้วมันก็จะหลุดออกเอง
ของวิเศษสำหรับงานจารชน

ผมและหนวดเคราปลอม อยู่ในเต๊นท์ในห้องด้านหน้าของวันจันทร์ มีกาวในตัว ถ้าต้องการให้หลุดออกเพียงแค่ท่องคาถา "มีผมวันนี้ พรุ่งนี้ไม่มี" ผมและหนวดเคราปลอมก็จะหลุดออก
ฟันกรามวิเศษ เป็นฟันกรามสั่งทำวิเศษเพื่อซ่อนของที่มีพลังทางเวทมนตร์มาก อย่างเช่น ปีก เมื่อถอนมันออกมาแล้ว พอเปลี่ยนสีเป็นสีแดงหมดก็จะกลายเป็นตุ๊กตารัสเซีย เมื่อเปิดออกจะมีตัวที่ใหญ่กว่าอยู่ข้างใน ต้องใส่ไว้หลายๆ ตัวเพื่อป้องกันการตรวจจับโดยนักดมของอังคารเคร่ง (ดูข้างล่าง)
นักดมของอังคารเคร่ง มีลักษณะเป็นจมูกกับปากของสุนัข ติดไว้บนขาแข็งๆ ซึ่งอังคารเคร่งเลียนแบบมาจากขาจิ้งหรีดแล้วขยายใหญ่ขึ้น คนงานขึ้นบัญชีก่อนจะลงไปยังสถานีล่างจะต้องถูกสิ่งเหล่านี้ตรวจสอบเผื่อคนผู้นั้นพกอุปกรณ์ที่มีพลังเวทมนตร์มาด้วย
เล็บเรืองแสง เป็นเล็บสำหรับตามหาคนที่ต้องการเจอ เมื่อเข้าใกล้คนผู้นั้นมากขึ้นแสงจะสว่างขึ้นเรื่อยๆ
เปลือกหอยกับกระจก ใช้สำหรับดูคนที่เราต้องการเห็นผ่านทางกระจกและฟังเสียงจากหอยสังข์ จะใช้งานได้ก็ต่อเมื่อมีสิ่งของที่คนผู้นั้นเคยสัมผัสมาดัดแปลงทางเวทมนตร์ให้สามารถส่องดูคนผู้นั้นได้ จะใช้งานได้ดีในที่สลัวๆ มีแสงเล็กน้อย ของวิเศษชิ้นนี้จะเสื่อมฤทธิ์ลงเรื่อยๆ จนปรากฏภาพคนหรือสถานที่อื่น หรือเข้าสู่จิตใจของผู้ที่กำลังใช้เส้นทางสู่จิตใจอยู่ เช่น โจรสลัดฟีเวอร์ฟิว
อุปกรณ์ปลอมตัวเป็นหนู ประกอบด้วยจมูกหนูจากการทำเปเปอร์มาร์เช่ และหางหนูจากหูกวงกลมอาร์ครูชิล โดยการถักนิตติ้งแบบฝรั่งเศส แล้วลงอาคมด้วยหมึกกัมมันตรังสี ด็อกเตอร์สคาแมนดรอสทำให้อาเธอร์กับซูซี่เพื่อปลอมตัวเป็นหนูหลอกพวกโจรสลัด แต่ไม่สามารถลวงตาฟีเวอร์ฟิวได้ เมื่ออาเธอร์มองไปยังตัวอักษรเวทมนตร์ในนั้น มันทำให้เขาเห็นภาพของหนูที่วิ่งอยู่ในสถานีรถไฟกลางที่บ้านเก่าของเขา
ฐานงาช้างวิเศษ ใช้สำหรับติดต่อกันในการทหาร ทหารยศใหญ่ๆ มีไว้ใช้ติดต่อกับทหารยศใหญ่ๆ เหมือนกัน ต้องใช้ประกอบกับหุ่นตะกั่วซึ่งจำลองจากทหารแต่ละนายในกองทัพ
เครื่องกลจับหนู เป็นเครื่องกลรูปร่างคล้ายตั๊กแตนตำข้าว มีหนวดซึ่งสามารถตัดวัสดุใดๆ ก็ได้ วันเสาร์เลอเลิศใช้มันเพื่อจัดการหนูเติบโตที่อาศัยอยู่ในชั้นต่ำๆ ของบ้านเบื้ิองบน โดยที่นักเวทไม่ต้องเสียแรง
สิ่งประดิษฐ์และอุปกรณ์เวทมนตร์

ระเบิดอาทิตย์ เป็นบอลลูนขนาดใหญ่ซึ่งถูกปล่อยออกมาส่องแสงเจิดจ้าสำหรับกำจัดมลพิษสุญญะชั่วคราว อังคารเคร่งจุดครั้งหนึ่งห่างกัน 2-3 เดือน หลุมลึกกว้างมากจนแสงยังส่องไปไม่ถึงก้นหลุมลึก หลังจากนั้นก็จะมีการตรวจสอบรางรถไฟ
หมึกกัมมันตรังสี เป็นหมึกที่ผ่านการกลั่นจากสุญญะ เมื่อถูกผิวหนังของผู้รู้ตายจะทำให้ปวดแสบเพียงครู่หนึ่ง ใช้ในการลงคาถาอาคม
วิโทรเลี่ยม ใช้ทำความสะอาดท่อระบายน้ำในบ้านเบื้องล่าง
สำริดตะวัน เป็นแท่งสำริดยาว มีหนึ่งคู่ ไว้สำหรับดึงประตูให้เข้ามาใกล้เร็วขึ้นแทนที่เราจะเข้าไปหามัน
เครื่องเผาเป็นภัสมธาตุธุลี ใช้สำหรับเผากระดาษที่ตายแล้วในที่ทิ้งเผารกร้างในบ้านเบื้องล่าง
กาซามาวาร์ เป็นกาน้ำวิเศษที่พราวิลมีอยู่ในกระโจมของเขา ได้มาจากคนรวบรวมถ่านหินคนหนึ่งที่ได้รับการลดโทษและออกจากห้องถ่านหินใต้ดินได้ หากใส่ส่วนผสมที่ถูกต้องจะสามารถชงเครื่องดื่มรสอร่อยออกมาได้ (กาซามาวาร์คือกาน้ำแบบรัสเซีย)
เตาวิเศษ ทำจากกระเบื้องเคลือบ มีขนาดเท่าตู้เย็น ตั้งอยู่บนแผ่นดินสีแดงขนาดร้อยตารางฟุต สลักตัวอักษรประหลาด ประตูเป็นหินควอตซ์สีเทา มันให้ความอบอุ่นกับตึกประชุม (กระท่อมหลังเล็กๆ กลางแพของคนผลักกระดาษ) แม้ว่าจะไม่เห็นเชื้อเพลิงแต่ก็มีควันออกมา
กรวยวิเศษ อยู่ในรูปของกรวยสีเงินเล็กๆ ใช้สำหรับเทยาเหลวเพื่อป้อนให้กับผู้หลับใหล แต่ถ้านำด้านแคบจ่อปากสามารถเปลี่ยนเสียงของผู้พูดให้กลายเป็นเสียงของท่านหญิงวันศุกร์ ใช้ในการควบคุมจิตใจของเป้าหมาย ทั้งนี้ปริมาณพลังจะขึ้นอยู่กับพลังอำนาจของผู้ใช้
เสื้อคลุมเจิดจ้า เป็นเสื้อคลุมยาวส่องประกายหลากสีเหมือนสีของไข่มุก มีกระดุมซึ่งสามารถติดกันได้เพียงแค่กดนิ้วโป้ง หนักมาก แต่ใส่แล้วเย็นและนุ่มสบาย ใช้ป้องกันแสงและรังสีจากดวงอาทิตย์ สำหรับการท่องอวกาศ (มีคุณสมบัติคล้ายชุดของนักบินอวกาศ)
หมวกดารา ทอจากแสงดาวหลวมๆ แทบมองไม่เห็นถ้าไม่ถูกจับต้อง อยู่ในคอเสื้อของเสื้อคลุมเจิดจ้าเป็นประกายและส่องแสงระยิบระยับ ใช้ป้องกันรังสีและแสงจากดวงอาทิตย์สำหรับการท่องอวกาศ
รองเท้าไร้สภาพ เป็นรองเท้าที่มีรูปร่างหลากหลายขึ้นอยู่กับเท้าของผู้สวมใส่และสภาพแวดล้อม สามารถป้องกันได้ทุกอย่างแม้แต่เพียงสุญญะ แต่ก็เพียงชั่วคราว ถ้ากลายเป็นรองเท้าขนาดใหญ่ก็สามารถใส่ของลงไปในนั้นได้ มันจะไม่เป็นอะไรเลย
เตารีดแยกส่วน มีลั่กษณะเป็นท่อนโลหะสีเทาทรงสี่เหลี่ยมผืนผ้าขนาดใหญ่ มีด้ามจับทำจากไม้ มีรูเรียงอยู่เป็นระยะๆ เมื่อกดจะมีไอน้ำออกมา มันร้อนอยู่เสมอ สามารถทำให้เสื้อผ้าไหม้ได้หากทิ้งไว้นานๆ
ครอบครัวป่วนก๊วน ม.ปลาย

| --- | --- |
ครอบครัวป่วนก๊วน ม.ปลาย
高校生家族 (Kōkōsei Kazoku)
ชื่อภาษาอังกฤษ: High School Family
แนว: ตลก
มังงะ
เขียนโดย: เรียว นากามะ
สำนักพิมพ์: ชูเอฉะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: จัมป์คอมิกส์
นิตยสาร: โชเน็งจัมป์รายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 7 กันยายน พ.ศ. 2563 – 20 กุมภาพันธ์ พ.ศ. 2566
จำนวนเล่ม: 8 (หนังสือ)
ครอบครัวป่วนก๊วน ม.ปลาย (ญี่ปุ่น: 高校生家族; โรมาจิ: Kōkōsei Kazoku) เป็นซีรีส์มังงะญี่ปุ่น แต่งเรื่องและวาดภาพโดยเรียว นากามะ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนกันยายน พ.ศ. 2563 ถึงกุมภาพันธ์ พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การตีพิมพ์

ครอบครัวป่วนก๊วน ม.ปลายเขียนเรื่องและวาดภาพโดยเรียว นากามะ [ja] ซีรีส์เริ่มตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะในวันที่ 7 กันยายน พ.ศ. 2563 สำนักพิมพ์ชูเอชะรวบรวมตีพิมพ์เป็นหนังสือการ์ตูนรวมเล่ม (ทังโกบง) เล่มแรกวางจำหน่ายเมื่อวันที่ 4 กุมภาพันธ์ พ.ศ. 2564 วางจำหน่ายถึงเล่มที่ 5 เมื่อวันที่ 4 กุมภาพันธ์ พ.ศ. 2565
มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การตีพิมพ์ > รายชื่อหนังสือรวมเล่ม

| # | วันที่ออกจำหน่าย | ISBN |
| --- | --- | --- |
| 1 |  4 กุมภาพันธ์ พ.ศ. 2564 | 978-4-08-882616-5 |
| 2 |  4 มิถุนายน พ.ศ. 2564 | 978-4-08-882684-4 |
| 3 |  3 กันยายน พ.ศ. 2564 | 978-4-08-882762-9 |
| 4 |  4 พฤศจิกายน พ.ศ. 2564 | 978-4-08-882869-5 |
| 5 |  4 กุมภาพันธ์ พ.ศ. 2565 | 978-4-08-883012-4 |
แหล่งข้อมูลอื่น

เว็บไซต์ทางการที่โชเน็งจัมป์รายสัปดาห์ (ในภาษาญี่ปุ่น)
ครอบครัวป่วนก๊วน ม.ปลาย  ที่เครือข่ายข่าวอนิเมะ
จาค็อบ ซูมา

| จาค็อบ ซูมา |
| --- | --- |


ประธานาธิบดีแอฟริกาใต้ คนที่ 4
ดำรงตำแหน่ง 9 พฤษภาคม พ.ศ. 2552 – 14 กุมภาพันธ์ พ.ศ. 2561
ก่อนหน้า: กคาลิมา มุตลาอึนแท
ถัดไป: ไซริล รามาโฟซา
ประธานพรรคสมัชชาแห่งชาติแอฟริกา
ดำรงตำแหน่ง 18 ธันวาคม พ.ศ. 2550 – 18 ธันวาคม พ.ศ. 2560
 
ข้อมูลส่วนบุคคล
เกิด: 12 เมษายน พ.ศ. 2485 (82 ปี) อินคันดลา ประเทศแอฟริกาใต้
คู่สมรส: Gertrude Sizakele Khumalo  (สมรส พ.ศ. 2516) Kate Mantsho (สมรส พ.ศ. 2519; เสียชีวิต พ.ศ. 2543) Nkosazana Dlamini (สมรส พ.ศ. 2525; หย่า พ.ศ. 2541) Nompumelelo Ntuli (สมรส พ.ศ. 2551) Thobeka Mabhija (สมรส พ.ศ. 2553) Gloria Bongekile Ngema (สมรส พ.ศ. 2555)
บุตร: 20 (ประมาณ) เช่น Gugulethu, Thuthukile และ Duduzane
อาชีพ: นักการเมือง, นักเคลื่อนไหวต่อต้านการแบ่งแยกสีผิว

จาค็อบ เกดเลยีห์เลคีซา ซูมา (อักษรโรมัน: Jacob Gedleyihlekisa Zuma; [geɮʱejiɬeˈkisa ˈzʱuma]; เกิด 12 เมษายน ค.ศ. 1942) เป็นนักการเมืองชาวแอฟริกาใต้ผู้ดำรงตำแหน่งประธานาธิบดีแอฟริกาใต้คนที่สี่จากปี ค.ศ. 2009 ถึง 2018 นอกจากนี้เขายังถูกเรียกด้วยชื่อย่อ เจเซ็ด (JZ) และชื่อชนเผ่า อึมโชโลซี (Msholozi )
ซูมาเคยดำรงตำแหน่งรองประธานาธิบดีในปี ค.ศ. 1999 ถึง 2005 แต่ต่อมาถูกบังคับออกจากตำแหน่งโดย ทาบอ อึมแบกี ในปี ค.ศ. 2005 หลังที่ปรึกษาด้านการเงินของซูมา Schabir Shaik ถูกตัดสินความผิดฐานรับเงินใต้โต๊ะ ซูมาได้รับเลือกตั้งขึ้นเป็นประธานของพรรคสมัชชาแห่งชาติแอฟริกา (ANC) เมื่อ 18 ธันวาคม ค.ศ. 2007 หลังพ่ายแพ้ให้กับอึมแบกี ในการประชุมของพรรค ANC ในเมือง Polokwane ต่อมาในวันที่ 20 กันยายน ค.ศ. 2008 อึมแบกีประกาศออกจากตำแหน่งหลังถูกคณะกรรมการฝ่ายบริหารแห่งชาติ (ANC) เรียกร้องให้เขาออกจากตำแหน่ง ภายหลังผู้พิพากษาของศาลสูง Christopher Nicholson ตัดสินว่าอึมแบกีได้แทรกแซงการดำเนินงานขององค์การอัยการแห่งชาติ (NPA) โดยไม่เหมาะสม รวมถึงในการดำเนินความผิดฐานฉ้อโกงกับซูมา
ซูมาเผชิญกับความท้าทายทางกฎหมายตั้งแต่ก่อนดำรงตำแหน่งจนสิ้นสุดการดำรงตำแหน่งประธานาธิบดี เขาถูกดำเนินคดีฐานข่มขืนในปี ค.ศ. 2005 ซึ่งต่อมาได้พ้นจากข้อกล่าวหา เขาต่อสู้ทางกฎหมายต่อข้อครหาว่าเขาก่อการอั้งยี่ และ ฉ้อโกง ซึ่งมีผลนับตั้งแต่ที่ปรึกษาการเงินของเขา Schabir Shaik ถูกดำเนินคดีฐานฉ้อโกงและหลอกลวง เมื่อวันที่ 6 เมษายน ค.ศ. 2009 NPA ยกเลิกการดำเนินคดีฟ้องร้องต่อซูมา โดยอ้างการแทรกแซงทางการเมือง อย่างไรก็ตามการกระทำนี้ถูกปฏิเสธโดยพรรคฝ่ายค้าน หลังโครงการพัฒนาเคหสถานชนบทของเขาโดยใช้เงินของรัฐที่ Nkandla ผู้สำเร็จการแผ่นดินพบว่าซูมาได้รับการเอื้อประโยชน์อย่างไม่เหมาะสมจากค่าใช้จ่ายส่วนนี้ และศาลรัฐธรรมนูญมีมติเอกฉันท์ในปี ค.ศ. 2016 ผ่านการตัดสินคดีความ Economic Freedom Fighters v Speaker of the National Assembly ว่าซูมากระทำการฝ่าฝืนรัฐธรรมนูญ ส่งผลให้เกิดการเรียกร้องให้เขาลงจากตำแหน่งและการอภิปรายไม่ไว้วางใจของรัฐสภาที่ต่อมาไม่ประสบผลสำเร็จ มีการประมาณว่าสมัยการดำรงตำแหน่งของซูมาฉ้อโกงเงินของรัฐไปมากกว่า R1 พันล้านแรนด์ (ราว $83 พันล้านเหรียญสหรัฐ)
ในเดือนกันยายน พ.ศ. 2564 ผู้พิพากษายืนยันการตัดสินจำคุกเจคอบ ซูมาเป็นเวลา 15 เดือน
แหล่งข้อมูลอื่น

Profile ที่ the African National Congress
Zuma: Road to the presidency
Jacob Zuma ที่ Who's Who Southern Africa
ข้อมูลการออกสื่อ บน ซี-สแปน
จาค็อบ ซูมา ที่อินเทอร์เน็ตมูวีเดตาเบส
งานโดยหรือเกี่ยวกับ จาค็อบ ซูมา ในห้องสมุดต่าง ๆ ในแคตาลอกของเวิลด์แคต
Full text of the judgement against Schabir Shaik, Zuma's financial advisor
Supreme Court judgment upholding 2009 ruling
| ด ค กประมุขแห่งรัฐแอฟริกาใต้ |
| --- | --- | --- |
| พระมหากษัตริย์ (1910–1961) |  จอร์จที่ 5  เอดเวิร์ดที่ 8  จอร์จที่ 6  เอลิซาเบธที่ 2  |    |
| ประธานาธิบดีแห่งรัฐ (ค.ศ. 1961–1994) (การถือผิว) |  ชาร์ลส์ โรบเบิร์ตส์ สวาร์ต  อีเบน ดองเกส  ทอม นอเด้*  จิม ฟูเช  ยัน เดอ แกลร์ก*  นีโก ดีเดริคส์  มาเรส์ วิลโจแอน*  จอห์น วอร์สเตอร์  มาเรส์ วิลโจแอน  ปีเตอร์ วิลเลิม โบทา  เฟรเดอริก วิลเลิม เดอ แกลร์ก  |    |
| ประธานาธิบดี (ตั้งแต่ ค.ศ. 1994) (สิ้นสุดการถือผิว) |  เนลสัน แมนเดลา  ทาบอ อึมแบกี  ไอวี่ แมตเซเป-คาซาเบอร์รี่*  กคาลิมา มุตลาอึนแท  จาค็อบ ซูมา  ไซริล รามาโฟซา  |    |
*รักษาการประธานาธิบดี
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  เยอรมนี  อิสราเอล  สหรัฐ  สวีเดน  เช็กเกีย  เนเธอร์แลนด์  โปแลนด์ 
อื่น ๆ:  IdRef 
Wikiquote
จดหมายหลวงอุดมสมบัติ

จดหมายหลวงอุดมสมบัติ เป็นเอกสารที่บันทึกโดยหลวงอุดมสมบัติ (จัน) ซึ่งเป็นข้าราชการในกรมพระคลังสินค้าที่ได้รับมอบหมายจากพระยาศรีพิพัฒน์เมื่อครั้งเป็นแม่ทัพนำกำลังไปช่วยเมืองนครศรีธรรมราชและเมืองสงขลาปราบกบฎไทรบุรี เมื่อ พ.ศ. 2381–2382 ให้รายงานข้อราชการเกี่ยวกับหัวเมืองปักษ์ใต้และหัวเมืองประเทศราชมลายู ในสมัยพระบาทสมเด็จพระนั่งเกล้าเจ้าอยู่หัว
ต้นฉบับเป็นสมุดไทยดำเขียนด้วยอักษรไทยจำนวน 15 ฉบับ (แต่หากนับตามการจัดเก็บส่วนภาษาโบราณสำนักหอสมุดแห่งชาติ มีทั้งหมด 23 ฉบับ) ซึ่งเป็นเอกสารที่เป็นมรดกตกทอดของตระกูลพระยาศรีพิพัฒน์ จนกระทั่งเมื่อ พ.ศ. 2449 ทายาทผู้หนึ่งของพระยาศรีพิพัฒน์ ได้ทูลเกล้าฯ ถวายจดหมายหลวงอุดมสมบัติแด่พระบาทสมเด็จพระจุลจอมเกล้าเจ้าอยู่หัว จากนั้นสมเด็จพระเจ้าบรมวงศ์เธอ กรมพระยาดำรงราชานุภาพจึงขอพระราชทานพระบรมราชานุญาตจัดพิมพ์เผยแพร่ครั้งแรกเมื่อ พ.ศ. 2449 จากนั้นมีการจัดพิมพ์เรื่อยมา รวมทั้งได้แปลและตีพิมพ์เป็นภาษาอังกฤษโดยไซริล สกินเนอร์ (Cyril Skinner) ชื่อ Rama III and the Siamese expedition to Kedah in 1839 : the Dispatches of Luang Udomsombat
ในฉบับตีพิมพ์จดหมายหลวงอุดมสมบัติ สมเด็จพระเจ้าบรมวงศ์เธอ กรมพระยาดำรงราชานุภาพได้อธิบายมูลเหตุแห่งจดหมายหลวงอุดมสมบัติ เล่าย้อนความตั้งแต่เสียกรุงศรีอยุธยาครั้งที่สอง เมื่อ พ.ศ. 2310 จนในระหว่าง พ.ศ. 2381–2382 เกิดความวุ่นวายในหัวเมืองปักษ์ใต้และหัวเมืองประเทศราชมลายู เล่าเหตุการณ์สำคัญ เช่น การตระเตรียมราชการทัพและการเดินทางของทัพหลวง การอสัญกรรมของเจ้าพระยานครศรีธรรมราช (น้อย ณ นคร) และการกวาดต้อนครอบครัวและการจัดการครัวเรือนที่เป็นฝ่ายกบฎเมืองไทรบุรี เป็นต้น และเนื่องจากจุดประสงค์การเขียนเพื่อรายงานข้อราชการและเรื่องต่าง ๆ ที่เกิดในราชธานี จึงปรากฏกระแสพระราชดำรัสของพระบาทสมเด็จพระนั่งเกล้าเจ้าอยู่หัวและข้อราชการที่ได้ทรงปรึกษาหารือโดยเฉพาะเรื่องราชการหัวเมืองใต้
จานเศษซาก

จานเศษซากที่ล้อมรอบดาว AU กล้องจุลทรรศน์ถ่ายโดยกล้องโทรทรรศน์อวกาศฮับเบิล
จานเศษซากที่ล้อมรอบดาวโฟมัลฮอต ถ่ายโดยกล้องโทรทรรศน์อวกาศฮับเบิล ที่มุมขวาล่างแสดงดาวเคราะห์โฟมัลฮอต บี
จานเศษซาก (debris disk) เป็นจานรอบดาวฤกษ์ที่ประกอบไปด้วยฝุ่นและเศษหินรอบ ๆ ดาวฤกษ์ ถูกพบทั้งในดาวฤกษ์อายุน้อยและดาวฤกษ์ที่กำลังอยู่ระหว่างวิวัฒนาการ และยังมีการค้นพบดาวนิวตรอนที่มีจานเศษซากล้อมรอบอยู่แล้ว สามารถมองได้ว่าจานเศษซากนั้นเป็นระยะต่อจากจานดาวเคราะห์ก่อนเกิดในกระบวนการก่อตัวของระบบดาวเคราะห์ หรือเป็นไปได้ที่จะเป็นเศษวัตถุที่เกิดจากการชนกันของวัตถุท้องฟ้าขนาดเล็ก
มีการค้นพบดาวฤกษ์จำนวนมากที่เชื่อว่าน่าจะมีจานเศษซากล้อมรอบอยู่ ดาวฤกษ์เหล่านั้นโดยปกติแล้วมักมีความสว่างเป็นพิเศษเมื่อมองในช่วงคลื่นอินฟราเรด และดูเหมือนว่าจะปล่อยรังสีออกมามากเกินคาด รังสีอินฟราเรดส่วนเกินเหล่านี้ทั้งหมดเกิดจากการที่พลังงานที่ปล่อยออกมาจากดาวฤกษ์ถูกดูดกลืนโดยจานที่อยู่รอบแล้วจึงแผ่ออกมาในรูปของรังสีอินฟราเรด
ในระบบดาวคู่ เมื่อดาวปฐมภูมิถูกบดบัง อาจสามารถสังเกตการณ์เห็นภาพบางส่วนของจานเศษซากได้
ประวัติศาสตร์การสังเกตการณ์

ในปี 1984 ได้มีการค้นพบจานเศษซากเป็นครั้งแรกรอบ ๆ ดาวเวกาโดยดาวเทียม IRAS โดยในตอนแรกเชื่อว่าจานที่พบนั้นเป็นจานดาวเคราะห์ก่อนเกิด และเชื่อว่าผลการณ์สังเกตการณ์ที่ผิดปกติที่พบภายในแผ่นจานหลังจากนั้นบ่งชี้ได้มีดาวเคราะห์เกิดขึ้นแล้ว แต่เนื่องจากไม่มีก๊าซอยู่ภายในจาน ตอนนี้จึงเชื่อว่าน่าจะเป็นเพียงแค่จานเศษซากเท่านั้น นอกจากนี้ยังพบเศษจานที่คล้ายกันในดาวโฟมัลฮอต และดาวเบตาขาตั้งภาพอีกด้วย
ในปี 1998 มีการค้นพบเศษจานบนดาว 55 ปู ซึ่งอยู่ใกล้เคียง ซึ่งในปัจจุบันก็เป็นที่ทราบแล้วว่าเป็นดาวที่มีระบบดาวเคราะห์อยู่ การรบกวนของจานเศษซากที่ล้อมรอบดาวเอปซิลอนแม่น้ำบ่งชี้ว่ามีดาวเคราะห์ที่โคจรรอบดาวฤกษ์อยู่ และยังทำให้เราสามารถทราบมวลและสมบัติวงโคจรของดาวได้
แหล่งกำเนิด

อนุภาคขนาดเล็กในจานเศษซากโดยทั่วไปมีขนาดประมาณ 1–100 ไมโครเมตร การแผ่รังสีจากดาวฤกษ์ใจกลางที่ร้อนจะค่อย ๆ ดึงดูดเม็ดฝุ่นเหล่านี้เข้ามาด้านในในลักษณะที่เป็นเกลียว เนื่องจากปรากฏการณ์พอยน์ติง–รอเบิร์ตสัน ดังนั้นแล้ว อายุขัยของจานเศษซากจึงอยู่ที่ประมาณ 10 ล้านปี หรือน้อยกว่านั้น ดังนั้นเพื่อรักษาการมีอยู่ของจานจำเป็นต้องมีกระบวนการบางอย่างที่ต่อเนื่องเพื่อเติมเต็มวัสดุในจาน ตัวอย่างเช่น การชนกันของเม็ดขนาดใหญ่ในจาน การชนกันสามารถทำให้อนุภาคขนาดใหญ่มีขนาดเล็กลง และยิ่งชนกันอย่างต่อเนื่องยิ่งสามารถทำให้อนุภาคมีขนาดเล็กลงไปอีก
เพื่อให้เกิดการชนกันในจานเศษ ต้องมีวัตถุขนาดใหญ่พอที่จะสร้างการรบกวนด้วยแรงโน้มถ่วงอยู่ในจานเพื่อสร้างความเร็วการชนที่เพียงพอ การรบกวนนี้อาจเกิดขึ้นได้จากดาวเคราะห์ในการระบบดาวเคราะห์ หรือจากดาวฤกษ์ทุติยภูมิในระบบดาวคู่
ดัชเชสเฮ็ลเลนา อ็อยเกเนียในบาวาเรีย

ดัชเชสเฮ็ลเลนา อ็อยเกเนีย (ประสูติ 6 พฤษภาคม ค.ศ. 1972) เป็นพระธิดาพระองค์ที่ 3 ใน เจ้าชายแม็ก ดยุกในบาวาเรีย และ เคาน์เตสเอลีซาเบ็ท ดักลาส เป็นพระขนิษฐาใน เจ้าหญิงโซฟี เจ้าหญิงรัชทายาทแห่งลีชเทินชไตน์ พระภาติยะ (หลานลุง) ใน เจ้าชายฟรันทซ์ ดยุกแห่งบาวาเรียพระองค์ปัจจุบัน
ครอบครัวตึ๋งหนืดตืดขั้นเทพ

| ครอบครัวตึ๋งหนืดตืดขั้นเทพ |
| --- | --- |
ประเภท: ละครโทรทัศน์
สร้างโดย: บริษัท มาสเตอร์พีซ เอ็นเทอร์เทนเม้นท์ จำกัด
แสดงนำ: ชยพล บุนนาค ศรศิลป์ มณีวรรณ์ พรหมพิริยะ ทองพุทธรักษ์ พรชดา เครือคช ธีระธันญ์ ขจรชัยเดชาวัฒน์ ภัทรารวีย์ เบ้าสุวรรณ จารุณี สุขสวัสดิ์ รัดเกล้า อามระดิษ
ประเทศแหล่งกำเนิด:  ไทย
จำนวนตอน: 60
การผลิต
ผู้อำนวยการสร้าง: ประดิษฐ์ สมดังเจตน์
ความยาวตอน: 30 นาที/ตอน
ออกอากาศ
ออกอากาศ: 5 มีนาคม 2558 - 17 มิถุนายน 2558
ครอบครัวตึ๋งหนืดตืดขั้นเทพ เป็นละครแนวคอเมดี้ จากหนังสือการ์ตูนเกาหลีครอบครัวตึ๋งหนืด มาดัดแปลงเป็นละครโทรทัศน์ ผลิตโดย บริษัท มาสเตอร์พีซ เอ็นเทอร์เทนเม้นท์ จำกัด นำแสดงโดย ชยพล บุนนาค, ศรศิลป์ มณีวรรณ์, พรหมพิริยะ ทองพุทธรักษ์, พรชดา เครือคช, ธีระธันญ์ ขจรชัยเดชาวัฒน์ และนักแสดงอื่นอีกหลายราย กำกับการแสดงโดย ประดิษฐ์ สมดังเจตน์ ออกอากาศทุกวันจันทร์ - ศุกร์ เวลา 18.15 - 18.45 น. โดยเริ่มออกอากาศตอนแรกวันที่ 5 มีนาคม พ.ศ. 2558 ถึง 17 มิถุนายน พ.ศ. 2558 ทาง ช่อง 7 สี และ ช่อง 7 HD
เรื่องย่อ

เราจะรวย!!! นี่คือความฝันสูงสุดของสมาชิกบ้าน มัธยัสถ์อุดม ครอบครัวสุดฮา เจ้าของร้านรับซื้อของเก่าและเก็บขยะขาย ที่ใช้ชีวิตเหนียว ๆ แนวตึ๋งหนืดสไตล์ คือการประหยัดทุกอย่างที่ขวางหน้า เพื่อหาเงินมาให้ได้มากที่สุดของที่สุดของที่สุด
ซึ่งผู้ที่ปลูกฝังความเหนียวหนืดให้หยั่งลึกลงจิตใจสมาชิกในครอบครัวก็คือ ประหยัด หัวหน้าครอบครัว เจ้าของธุรกิจขายของเก่า ที่รู้เรื่องการรีไซเคิลระดับเทพ โดยมีแรงสนับสนุนที่เหนียวแน่น อย่าง แช่อิ่ม แม่บ้านสูตรพิสดาร ที่มีฝีมือและทักษะการถนอมอาหารอันยอดเยี่ยม รวมถึง ปู่โสม พ่อของประหยัด เซียนสมุนไพร ที่ใช้หลักธรรมและวิธีประหยัดแบบไม่โกงมากรอกหู เป่ากระหม่อม ให้หลาน ๆ อย่าง ออมทรัพย์ หลานชายสุดหล่อ นักศึกษาบริหารปี 1 เจ้าทฤษฎีที่เห็นโอกาสทำเงินในทุกสถานการณ์ มีฝันแรงกล้าว่าอยากรวยกว่าเถ้าแก่น้อย ออมสิน หลานสาวคนกลาง นักเรียน ม.ปลายสุดจี๊ด แต่ขี้เหนียวสุดใจ ถือคติ "อินทุกเทรนด์ เงินไม่กระเด็นสักบาท" กระปุก หลานชายคนเล็ก ตัวป่วนประจำบ้าน กินเก่งเว่อร์ เข้าขั้นล้างผลาญ มีวิธีประหยัดแบบฮา ๆ ที่มักสร้างความปวดหัว ให้คนในบ้าน
การใช้ชีวิตแบบตึ๋งหนืดที่วุ่นวายกับความประหยัด ยิ่งวุ่นกว่าเดิมเมื่อคุณหนู วันใส ลูกสาวคนโต สุดเริ่ด ขาวีน แห่งบ้านหรูอลังการ ขับรถของ ฟิน แฟนหนุ่มหลงตัวเอง ตามหาน้องสาว จนรถเกือบชนเข้ากับออมทรัพย์ โชคดีที่วันใสหลบทันแค่บาดเจ็บ ส่วนออมทรัพย์รอดตายหวุดหวิด เหตุการณ์รถชนทำให้ ก้อนทอง หัวหน้าครอบครัว หรูอลังการ เพื่อนรักที่เคยถูกประหยัดจุดไฟเผาก้นโทษฐานแย่งแฟน จนกลายเป็นเพื่อนแค้น ยิ่งระเบิดความแค้น ประกาศจะเอาเรื่องออมทรัพย์ให้ได้
ฝ่ายประหยัดตามมาปกป้องลูกชาย จนสองฝ่ายวางมวยใส่กัน วันสุข ลูกสาวคนเล็กของบ้านหรู เห็นสองพ่อทะเลาะกัน ทนไม่ไหว แกล้งแอ็คติ้งเป็นลมบ้าหมู แก้สถานการณ์ ทำให้สองบ้านเลิกทะเลาะไปชั่วคราว
เมื่อกลับถึงบ้าน เจิดรัศมี คุณนายบ้านหรูอลังการ ช่วยดูแลวันสุขจนอาการดีขึ้น แต่ เจ๊หมัด นายหน้าขายที่ ที่คอยหาเรื่องให้สองบ้านตีกันจนอยู่ไม่ได้ เพื่อเธอจะได้ฮุบซื้อบ้านไว้เอง กลับมาแฉว่า ที่วันสุขหายไปจน และแล้วศึกสองบ้านก็ระเบิดขึ้นอย่างจริงจัง โดยมีอนาคตของครอบครัวเป็นเดิมพัน
นำแสดงโดย

บ้านมัธยัสถ์อุดม
ชยพล บุนนาค รับบทเป็น ออมทรัพย์
พรชดา เครือคช รับบทเป็น ออมสิน
กษิดิศ กฤตพิทยาเวช รับบทเป็น กระปุก
จารุณี สุขสวัสดิ์ รับบทเป็น แช่อิ่ม
เกริก ชิลเลอร์ รับบทเป็น ประหยัด
เศรษฐา ศิระฉายา รับบทเป็น ปู่โสม
บ้านหรูอลังการ
ศรศิลป์ มณีวรรณ์ รับบทเป็น วันใส
ภัทราวรีย์ เบ้าสุวรรณ รับบทเป็น วันสุข
ทรงสิทธิ์ รุ่งนพคุณศรี รับบทเป็น ก้อนทอง
ชนกวนันท์ รักชีพ รับบทเป็น เจิดรัศมี
ชุลีพร ดวงรัตนตรัย รับบทเป็น นมยิ้ม
บ้านเจ๊หมัด
รัดเกล้า อามระดิษ รับบทเป็น เจ๊หมัด
พรหมพิริยะ ทองพุทธรักษ์ รับบทเป็น มดแดง
ธีระธันญ์ ขจรชัยเดชาวัฒน์ รับบทเป็น แมงปอ
นักแสดงสมทบ
ภณัฐ สุจิรังกุล รับบทเป็น ฟิน
ไอวริญร์ ชื่นชอบ รับบทเป็น จี๊ด
แอนนา ชวนชื่น รับบทเป็น เฮียห่าง
มอริส เค รับบทเป็น เจ๊ดุลย์
เม้าซี่ นัสชนก เทิดทูนกุล รับบทเป็น สุดใจ
หลุยส์ เชิญยิ้ม รับบทเป็น อาเจ็ก
กมล พัฒนะ รับบทเป็น ครูเค
กฤติญา เขมะโรจนวงศ์ รับบทเป็น ชาแนล
ศศิพินทุ์  ศิริวานิช รับบทเป็น ปลา
อธิวัฒน์  อภิเลิศรุ่งรัตน์ รับบทเป็น ปี
สุทธิ์คุณ วันทานุ รับบทเป็น โต๊ะ
เพลงประกอบละคร

เพลง ตึ๋งหนืด - ขับร้องโดย สุทธิพงษ์ วัฒนจัง
ลำดับรายการโทรทัศน์

| สถานีโทรทัศน์สีกองทัพบกช่อง 7: ละครวันจันทร์ - ศุกร์ 18> 00 - 18.30 น. |
| --- | --- | --- |
| ก่อนหน้า | ครอบครัวตึ๋งหนืดตืดขั้นเทพ | ถัดไป |
| วัยมันพันธุ์อสูร | ครอบครัวตึ๋งหนืดตืดขั้นเทพ | คู่หูคู่เฮี้ยน 2 |
ณัฐฐานันท์ จันกระจ่าง

ณัฐฐานันท์ จันกระจ่าง (เกิดวันที่ 13 เมษายน พ.ศ. 2529 ที่จังหวัดสิงห์บุรี ประเทศไทย) เป็นนักว่ายน้ำชาวไทย ณัฐฐานันท์เข้าร่วมการแข่งขันโอลิมปิกฤดูร้อน 2012 ในท่าฟรีสไตล์ 400 เมตร ได้อันดับที่ 29 ของการแข่งขัน
ดัชเชสแห่งคอร์นวอลล์

| ดัชเชสแห่งคอร์นวอลล์ |
| --- | --- |
ตราอาร์มประจำพระองค์
แคเธอริน เจ้าหญิงแห่งเวลส์ ดัชเชสแห่งคอร์นวอลล์พระองค์ปัจจุบัน
สถาปนา: 10 ตุลาคม ค.ศ. 1361
องค์แรก: โจนแห่งเคนต์ เจ้าหญิงแห่งเวลส์
องค์ปัจจุบัน: แคเธอริน เจ้าหญิงแห่งเวลส์
คู่สมรส: เจ้าชายวิลเลียม เจ้าชายแห่งเวลส์​
ดัชเชสแห่งคอร์นวอลล์ เป็นพระอิสริยยศสำหรับพระชายาในดยุกแห่งคอร์นวอลล์ ยศดยุกแห่งคอร์นวอลล์เป็นยศไม่สืบตระกูล สำหรับพระราชโอรสพระองค์ใหญ่ในพระมหากษัตริย์แห่งสหราชอาณาจักร นั่นคือดยุกและดัชเชสแห่งคอร์นวอลล์นั้น เป็นเจ้าชายและเจ้าหญิงแห่งสหราชอาณาจักร
ดัชเชสแห่งคอร์นวอลล์พระองค์ปัจจุบันคือ แคเธอริน เจ้าหญิงแห่งเวลส์ พระชายาในเจ้าชายวิลเลียม เจ้าชายแห่งเวลส์ ซึ่งในพระราชสถานะพระราชโอรสพระองค์ใหญ่ในพระมหากษัตริย์แห่งสหราชอาณาจักร จึงทรงเป็นดยุกแห่งคอร์นวอลล์ พระองค์ปัจจุบันด้วย
ตราบจนกระทั่งปัจจุบัน ยศนี้ไม่ค่อยได้ใช้มากนักนอกจากในแคว้นคอร์นวอลล์ เพราะว่าพระราชโอรสพระองค์โตและพระรัชทายาทในพระมหากษัตริย์แห่งสหราชอาณาจักรนั้น มักจะได้รับการสถาปนาพระอิสริยยศให้เป็น เจ้าชายแห่งเวลส์ พระชายาของพระองค์จึงดำรงพระอิสริยยศเป็น เจ้าหญิงแห่งเวลส์ ซึ่งมีพระเกียรติยศสูงกว่าและมีการใช้มากกว่ายศอื่น ๆ ทั้งหมด
ผู้ที่จะดำรงพระอิสริยยศดยุกแห่งคอร์นวอลล์จะต้องเป็นพระราชโอรสพระองค์ใหญ่ในพระมหากษัตริย์เท่านั้น ดังนั้นจึงเป็นรัชทายาทโดยนิตินัย (รัชทายาทที่เปลี่ยนแปลงไม่ได้) ดังนั้นก็เหมือนกับยศเจ้าหญิงแห่งเวลส์ ไม่มีหญิงคนใดสามารถได้รับการสถาปนาเป็นดัชเชสแห่งคอร์นวอลล์ได้ด้วยพระองค์เอง ผู้ที่จะถือยศนั้นมีแต่เพียงพระชายาในเจ้าชายแห่งเวลส์ และดยุกแห่งคอร์นวอลล์เท่านั้น
ฉิน กัง

| ฉิน กัง |
| --- | --- |


รัฐมนตรีว่าการกระทรวงการต่างประเทศ คนที่ 12
ดำรงตำแหน่ง 30 ธันวาคม 2022 – 25 กรกฎาคม 2023
ก่อนหน้า: หวัง อี้
ถัดไป: หวัง อี้
 
ข้อมูลส่วนบุคคล
เกิด:  (1966-03-19) 19 มีนาคม ค.ศ. 1966 (58 ปี)
พรรคการเมือง: พรรคคอมมิวนิสต์จีน
บุตร: 1
ลายมือชื่อ: 

ฉิน กัง (จีน: 秦刚; เกิด 19 มีนาคม ค.ศ. 1966) เป็นนักการทูตและนักการเมืองชาวจีนเป็นอดีตมนตรีแห่งรัฐของสาธารณรัฐประชาชนจีนและอดีตรัฐมนตรีว่าการกระทรวงการต่างประเทศ ทำให้เขาเป็นนักการทูตอันดับ 2 ของจีนรองจากหวัง อี้ สมาชิกโปลิตบูโรของพรรคคอมมิวนิสต์จีน ก่อนหน้านี้เขาเคยดำรงตำแหน่งรัฐมนตรีช่วยว่าการกระทรวงการต่างประเทศตั้งแต่ปี ค.ศ. 2018 ถึง ค.ศ. 2021 และล่าสุดดำรงตำแหน่งเอกอัครราชทูตจีนประจำสหรัฐอเมริการะหว่างปี ค.ศ. 2021 ถึง ค.ศ. 2023
ประวัติและการศึกษา

ฉิน กังเกิดที่เทียนจินเมื่อวันที่ 19 มีนาคม ค.ศ. 1966
ฉินได้รับปริญญาตรีนิติศาสตรบัณฑิตสาขากฎหมายการเมืองระหว่างประเทศจากมหาวิทยาลัยความสัมพันธ์ระหว่างประเทศในปี ค.ศ. 1988
จิวหอง

ขุนพลและขุนนางของรัฐง่อก๊กในศตวรรษที่ 3
| จิวหอง (โจว ฝาง) |
| --- | --- |
周魴

ขุนพลรอง (裨將軍 ผีเจียงจฺวิน)
ดำรงตำแหน่ง ค.ศ. 228 หรือภายหลัง (228 หรือภายหลัง) – ค.ศ. ? (?)
กษัตริย์: ซุนกวน
นายกองผู้กระจ่างเที่ยงธรรม (昭義校尉 เจาอี้เซี่ยวเว่ย์)
ดำรงตำแหน่ง ค.ศ. 226 (226) – ค.ศ. ? (?)
กษัตริย์: ซุนกวน
เจ้าเมืองกวนหยง (鄱陽太守 ผังหยางไท่โฉ่ว)
ดำรงตำแหน่ง ค.ศ. 226 (226) – ค.ศ. ? (?)
กษัตริย์: ซุนกวน
นายกองเขตตะวันออกของตันเอี๋ยง (丹楊西部都尉 ตานหยางซีปู้ตูเว่ย์)
ดำรงตำแหน่ง ค.ศ. ? (?) – ค.ศ. ? (?)
ปลัดอำเภอเจียนต๋อง (錢唐相 เฉียนถางเซียง)
ดำรงตำแหน่ง ค.ศ. ? (?) – ค.ศ. ? (?)
 
ข้อมูลส่วนบุคคล
เกิด: ไม่ทราบ นครอี๋ซิง มณฑลเจียงซู
เสียชีวิต: ไม่ทราบ
บุตร: โจว ฉู่
บุพการี: โจว ปิน (บิดา)
อาชีพ: ขุนพล, ขุนนาง
ชื่อรอง: จื่อ-ยฺหวี (子魚)
บรรดาศักดิ์: กวนไล่เหา (關內侯 กวานเน่ย์โหว)

จิวหอง (มีบทบาทในช่วงทศวรรษ 200 - ค.ศ. 239) มีชื่อในภาษาจีนกลางว่า โจว ฝาง (จีน: 周魴; พินอิน: Zhōu Fáng) ชื่อรอง จื่อ-ยฺหวี (จีน: 子魚; พินอิน: Zǐyú) เป็นขุนพลและขุนนางของรัฐง่อก๊กในยุคสามก๊กของจีน